**Drikkitietokanta**

**Ohjelman kuvaus**

Drinkkitietokanta sisältää drinkkejä ja niiden raaka-aineita. Drinkit ja raaka-aineet ovat omissa SQL tauluissaan ja niiden lisäksi on olemassa monesta moneen -suhteen vuoksi liitostaulu, joka sisältää tiedon siitä, mitä raaka-aineita liittyy mihinkin drinkkiin.

Ohjelman nettisivut on jaettu kolmeen sivuun, joiden lisäksi on oma sivu kullekin drinkille. Pääsivulla on lista drinkeistä ja linkit kahdelle muulle sivulle. Pääsivun drinkkilistauksessa jokainen drinkin nimi on linkki kyseisen drinkin omalle sivulle. Drinkin omalla sivulla pääsee näkemään, mitä raaka-aineita drinkissä on käytetty ja minkä verran niitä on lisättävä. Lisäksi sivulta löytyy muut tiedot drinkistä, eli lasityyppi, resepti, hinta ja alkoholiprosentti. Klikkaamalla “takaisin” -linkkiä pääsee takaisin pääsivulle.

Pääsivun alaosassa olevasta linkistä “Lisää uusi drinkki” pääsee drinkkien lisäämissivulle. Drinkkien lisäyssivun ylälaidassa on lista jo olemassa olevista drinkeistä. Sen alla on lomake uuden drinkin lisäämistä varten, mihin käyttäjä syöttää drinkin nimen, lasityypin ja valmistusohjeen ja painaa lisää -nappia lisätäkseen drinkin tietokantaan. Sen jälkeen on lista olemassa olevista raaka-aineista, jonka alla olevaan lomakkeeseen käyttäjä lisää drinkkiin raaka-aineita. Tähän kirjoitetaan drinkin nimi, johon raaka-aine lisätään, lisättävän nesteen nimi ja se määrä (cl) paljonko raaka-ainetta lisätään drinkkiin. Sitten painetaan lisää -nappia, jolloin raaka-aine yhdistetään drinkkiin tietokannassa. Alla olevalla “lisää tai tarkastele raaka-aineita” linkillä pääsee raaka-aineiden lisäyssivulle ja “takaisin” linkki vie pääsivulle.

Kolmas sivu puolestaan näyttää tietokannan raaka-aineet ja antaa käyttäjälle mahdollisuuden lisätä raaka-aineita. Tälle sivulle pääsee pääsivun tai drinkkien lisäämissivun linkistä “lisää tai tarkastele raaka-aineita”. Ensin sivulla on listaus jo olemassa olevista raaka-aineista, josta näkee raaka-aineen nimen sekä käyttäkerrat, eli kuinka monessa tietokannan drinkissä raaka-ainetta tarvitaan ja alla olevalla lomakkeella käyttäjä voi lisätä raaka-aineita valittavaksi järjestelmään. Lomakkeessa täytetään raaka-aineen nimi, pullon tai vastaavan koko (cl), litrahinta euroina ja alkoholipitoisuus prosentteina, jonka jälkeen lisäys tapahtuu “lisää” -napista. Alla oleva “takaisin” linkki vie pääsivulle.